Wobhospodarjenski plan za Kulowski komunalny lěs wobzamknjeny
Kulow (AK/SN). Hornjołužiski lěsnistwowy wobwod statneho zawoda Sakski lěs chce Kulowski komunalny lěs dale zamołwiće wobhospodarjeć. To podšmórny referent Jörg Moggert na zańdźenym posedźenju Kulowskich měšćanskich radźićelow. Jednohłósnje wobzamknychu woni plan wobhospodarjenja za dobu wot lěta 2022 do 2031.
Zwisowacy komunalny lěs wobsedźi město zapadnje Kulowa kaž tež mjez Sulšecami a Tradowom. Jednotliwe lěsne płoniny ma nimo toho pola Mučowa a Rachlowa. Dohromady je to něhdźe 200 hektarow. Z toho něšto wjace hač 130 hektarow wobstajnje wobhospodarja. Na tamnych płoninach to móžno njeje, mjez druhim dokelž leža wone w přirodoškitnej kónčinje Dubrjenskeho bahna.
hrv_Latn szl_Latn szl_Latn